Organizačný poriadok
Základnej školy 
Sokolíkova 2, 841 01 Bratislava

Bratislava, 12.09.2014
Čl. 1
Základné ustanovenia

1.	Základná škola Sokolíkova 2, 841 01 Bratislava (ďalej len „ZŠ“) bola zriadená ako samostatná rozpočtová organizácia zriaďovacou listinou zo dňa 04. 12. 1990 v zriaďovateľskej pôsobnosti Mesta Bratislava Mestská časť Bratislava - Dúbravka.
2.	Základná škola Sokolíkova 2, 841 01 Bratislava je výchovno-vzdelávacím zariadením. 
3.	Predmetom činnosti ZŠ je výchovno-vzdelávacia činnosť pre primárne vzdelanie a nižšie stredné vzdelávanie žiakov. 
4.	ZŠ bolo pridelené identifikačné číslo organizácie 36071021.
5.	Tento organizačný poriadok je základnou internou organizačnou normou ZŠ, určuje organizačnú štruktúru, vymedzuje činnosť a zodpovednosť vedúcich zamestnancov,  je vydaný v súlade s § 3 ods. 3 Vyhlášky MŠ SR 320/2008 o základnej škole v znení neskorších predpisov.
6.	Organizačný poriadok  upravuje vnútornú organizáciu ZŠ, oblasť  jej riadenia a činnosti, deľbu práce a pôsobnosť jednotlivých úsekov.
7.	ZŠ je právnická osoba, v právnych vzťahoch vystupuje vo svojom mene a má zodpovednosť vyplývajúcu z týchto vzťahov. Svoju činnosť finančne zabezpečuje samostatne na základe rozpočtu pre prenesené kompetencie, rozpočtu pre originálne kompetencie, doplnkových a vlastných mimorozpočtových zdrojov. 
8.	Súčasťou ZŠ je:
a) Základná škola
b) Školský klub detí
9.	ZŠ  riadi riaditeľka školy, ktorú  vymenúva a odvoláva na návrh Rady školy zriaďovateľ. 
10.	Aktuálna zriaďovacia listina školy bola vydaná dňa 27.01.2009 pod číslom starosta-21/2009.
                          
Čl. 2
Organizačná štruktúra

 1. ZŠ sa člení na jednotlivé útvary, ktoré komplexne zabezpečujú a koordinujú úlohy školy v zmysle zriaďovacej listiny:
A. úsek riaditeľky školy
B. pedagogický útvar
C. hospodársko-správny úsek

Každý úsek zabezpečuje ucelený súbor odborných činností. Za činnosť úsekov zodpovedajú zástupcovia riaditeľky ZŠ a ďalší zamestnanci poverení ich vedením. Jednotlivé útvary a úseky pri výkone  svojej činnosti vzájomne spolupracujú. V prípade, že sa vybavenie určitej veci dotýka pôsobnosti viacerých útvarov (úsekov) ZŠ, zabezpečuje jej vybavenie ten útvar (úsek), ktorý bol riaditeľkou ZŠ poverený plnením tejto úlohy.

2.  Organizačné členenie ZŠ zabezpečujú jej jednotlivé úseky. Úseky sú  organizačné celky, ktoré komplexne zabezpečujú a koordinujú väčší rozsah vzájomne súvisiacich činností určitého zamerania. Na čele úsekov sú vedúci zamestnanci ZŠ, ktorí sú priamo podriadené riaditeľovi ZŠ.
3.  Riaditeľka ZŠ, ako aj jej ďalší zamestnanci, ktorí sú poverení vedením na jednotlivých stupňoch riadenia ZŠ, sú oprávnení určovať a ukladať podriadeným zamestnancom školy pracovné úlohy, organizovať, riadiť a kontrolovať ich prácu a dávať im na ten účel záväzné pokyny.
4.  Riaditeľka ZŠ a ostaní vedúci zamestnanci ZŠ sú v zmysle plánu vnútornej kontroly priamo zodpovední za správne, kvalitné a efektívne plnenie úloh a sú povinní osobne kontrolovať plnenie úloh a sú povinní osobne kontrolovať  plnenie úloh nimi riadeného organizačného útvaru alebo úseku, prijímať opatrenia na odstraňovanie nedostatkov, ihneď o nich informovať riaditeľku ZŠ, prípadne podávať návrhy na uplatnenie sankcií voči zodpovedným zamestnancom nimi riadeného útvaru alebo úseku.

Článok III.
Riadenie školy a zodpovednosť 

A.  Úsek riaditeľky školy

1.  ZŠ riadi riaditeľka, ktorá  vykonáva štátnu správu v prvom stupni (§ 5 ods.1,2,3 zákona č. 596/2003 Z. z. o štátnej správe v školstve a školskej samospráve v zmysle neskorších zmien a doplnkov). 
  
1.1.  Rozhoduje o:
a)	náležitostiach uvedených v § 5 ods.3 zákona č. 596/2003 Z. z. o štátnej správe v školstve a školskej samospráve,
b)	prijatí žiaka do školy, 
c)	odklade začiatku povinnej školskej dochádzky žiaka,
d)	dodatočnom odložení plnenia povinnej školskej dochádzky žiaka,
e)	oslobodení žiaka od povinnosti dochádzať do školy,
f)	oslobodení žiaka od vzdelávania sa v jednotlivých vyučovacích predmetoch alebo ich častí,
g)	povolení plniť povinnú školskú dochádzku mimo územia Slovenskej republiky,
h)	uložení výchovných opatrení,
i)	povolení vykonať komisionálnu skúšku,
j)	povolení vykonať skúšku z jednotlivých vyučovacích predmetov aj uchádzačovi, ktorý nie je žiakom školy,
k)	určení príspevku zákonného zástupcu žiaka na čiastočnú úhradu nákladov za starostlivosť  poskytovanú žiakovi v škole a v školskom zariadení,
l)	individuálnom vzdelávaní žiaka,
m)	vzdelávaní žiaka v školách zriadených iným štátom na území Slovenskej republiky so súhlasom zastupiteľského úradu iného štátu,
n)	individuálnom vzdelávaní žiaka v zahraničí,
umožnení štúdia žiaka podľa individuálneho učebného plánu,
o)	prijatí žiaka so špeciálnymi výchovno-vzdelávacími potrebami na základe písomnej žiadosti zákonného zástupcu a písomného vyjadrenia zariadenia výchovného poradenstva a prevencie,
p)	zmenách vnútornej organizácie ZŠ,
q)	koncepciách pedagogického, ekonomického a správneho rozvoja,
r)	personálnych záležitostiach vo všeobecnej aj konkrétnej rovine,
s)	prijímaní všetkých zamestnancov do pracovného pomeru,
t)	rozviazaní pracovného pomeru  so zamestnancami, 
u)	všetkých  dohodách a zmluvách ZŠ a jej  partnermi,
v)	vysielaní zamestnancov na pracovné cesty (§ 57 zákonníka práce), 
w)	hodnotení pracovných výsledkov jednotlivých zamestnancov a pracovných kolektívov,
x)	určení nástupu dovolenky na zotavenie zamestnancom podľa plánu dovoleniek určeného s predchádzajúcim súhlasom príslušného odborového orgánu podľa § 111 ZP,
y)	zariaďovaní práce nadčas a vhodnom čase čerpania náhradného voľna, prípadne o vhodnej úprave pracovného času podľa § 97 ZP,
z)	poskytovaní pracovného voľna pri krátkodobých prekážkach v práci zo strany zamestnanca § 136 až 141 ZP
aa)	zverovaní kabinetných zbierok, učebných pomôcok, didaktickej techniky, pracovných nástrojov, osobných ochranných pracovných prostriedkov, prípadne iných podobných predmetov podľa § 177 až 191 ZP 

1.2. Zodpovedá za:
a)	dodržiavanie štátnych vzdelávacích programov určených pre školu, ktorú riadi,
b)	vypracovanie a dodržiavanie školského vzdelávacieho programu a výchovného programu,
c)	dodržiavanie všeobecne záväzných právnych predpisov, ktoré súvisia s predmetom činnosti  školy a školského zariadenia,
d)	úroveň výchovno-vzdelávacej práce školy a školského zariadenia,
e)	rozpočet, financovanie a efektívne využívanie finančných prostriedkov určených na zabezpečenie činnosti školy alebo školského zariadenia,
f)	riadne hospodárenie s majetkom v správe alebo vo vlastníctve školy alebo školského zariadenia,
g)	za prípravu uznesení z pedagogickej rady a opatrení z pracovných porád,
h)	prijímanie a riešenie prípadných sťažností, podnetov a návrhov,
i)	za vypracovávanie rozvojových projektov zamestnancami školy,
j)	dodržiavanie kolektívnej zmluvy, 
k)	za tvorbu a čerpanie sociálneho fondu, 
l)	za kontinuálne vzdelávanie podľa ročného plánu kontinuálneho vzdelávania, 
m)	zodpovedá za zabezpečenie a vedenie údajov potrebných do centrálneho registra v súlade s § 58 a § 59 zákona č. 317/2009 Z. z. 
n)	každoročné hodnotenie pedagogických a odborných zamestnancov,
o)	zodpovedá za zverejnenie o voľných pracovných miestach na svojom webovom sídle, na webovom sídle zriaďovateľa, a za odoslanie informácie o voľnom pracovnom mieste Krajskému školskému úradu Bratislava  za účelom zverejnenia na jeho webovom sídle. (§ 11a zákona č. 317/2009 Z. z. ), 
p)	priznáva kredity za tvorivé aktivity súvisiace s výkonom pedagogickej činnosti alebo výkonom odbornej činnosti podľa (§ 47a ods.3 zákona č. 317/2009 Z. z.), 
q)	uznáva pedagogickému zamestnancovi a odbornému zamestnancovi získané kredity za programy kontinuálneho vzdelávania absolvované pre príslušnú kategóriu a pod- kategóriu, v ktorej je pedagogický zamestnanec alebo odborný zamestnanec zaradený, alebo pre vyučovaný predmet učiteľa, v závislosti od potrieb a zamerania školy alebo školského zariadenia a v súlade s plánom kontinuálneho vzdelávania, na účely vyplácania kreditového príplatku (§ 47 ods. 10 zákona č. 317/2009 Z. z.), 
a)	zodpovedá za zverejnenie informácie o uznaných kreditoch podľa § 47 a ods. 10 a 11 zákona č. 317/2009 Z. z. na verejne prístupnom mieste v škole.  

1.3. Vydáva po prerokovaní v pedagogickej rade:   
a)	organizačný poriadok školy,
b)	pracovný poriadok školy /prerokuje  sa aj v ZO OZ/,
c)	školský poriadok,
d)	prevádzkový poriadok školy,
e)	prevádzkové poriadky pre telocvičňu, odborné učebne a pracoviská, ktoré bližšie určujú organizáciu a bezpečnosť prevádzky /vypracuje technik BOZP/,
f)	rokovací poriadok pedagogickej rady,
g)	školský vzdelávací program, ktorý si môže zriaďovateľ vyžiadať,
h)	plán práce školy na príslušný školský rok /schvaľuje PR/,
i)	vnútorné smernice, pokyny, plány a nariadenia v zmysle platnej legislatívy rozpracované na podmienky školy,
j)	 kolektívnu zmluvu /po dojednaní s ZO OZ PŠaV pri ZŠ Sokolíkova 2, 841 01 Bratislava/.
k)	vydáva zásady hodnotenia zamestnancov podľa § 52 ods. 4 zákona 317/2009 v pracovnom poriadku 
l)	v súlade s § 32 ods. 3 zákona 317/2009 Z. z. určuje štruktúru kariérových pozícií po prerokovaní v pedagogickej rade a po prerokovaní so zriaďovateľom, 
m)	vydáva ročný plán kontinuálneho vzdelávania po prerokovaní v pedagogickej rade

1.4. Poskytuje zriaďovateľovi:
a)	údaje o školskom registri žiakov k 15. septembru príslušného školského roka,
b)	zoznam všetkých zapísaných detí do 1. ročníka,  
c)	údaje do centrálneho registra zamestnancov v zmysle § 58 zákona č. 317/2009 Z. z.  o pedagogických zamestnancoch a odborných zamestnancoch a o zmene a doplnení niektorých zákonov najmenej jedenkrát ročne podľa stavu k 15. septembru príslušného školského roka. 

1.5. Predkladá zriaďovateľovi na schválenie a Rade školy na vyjadrenie:
a)	návrhy na počty prijímaných žiakov,
b)	Školský vzdelávací program – zmeny a návrhy na úpravy v rámcových učebných plánoch, predpokladané počty žiakov v predmetoch cudzích jazykov, informatiky, etickej a náboženskej výchovy,
c)	správu o výchovno-vzdelávacej činnosti, jej výsledkoch a podmienkach podľa § 14 ods. 5 písm. e) zákona 596/2003 Z. z. 
d)	 návrh rozpočtu na príslušný kalendárny rok, správu o výsledkoch hospodárenia školy,
e)	koncepčný zámer rozvoja školy a jeho vyhodnotenie,
f)	informáciu o pedagogicko-organizačnom a materiálno-technickom zabezpečení výchovno-vzdelávacieho procesu

1.6.  Vymenúva:
a)	komisiu na výberové konanie na obsadenie miest vedúcich zamestnancov podľa § 5 ods. 1 zákona 552/2003 Z. z. o výkone prác vo verejnom záujme v zmysle neskorších zmien a doplnkov,
b)	vedúcich zamestnancov, na miesta ďalších vedúcich zamestnancov, u ktorých výberové konanie neurčuje pracovný poriadok. 
c)	komisiu na komisionálne preskúšanie žiakov,
d)	inventarizačnú, vyraďovaciu a likvidačnú komisiu,
e)	škodovú komisiu,
f)	komisiu na prešetrenie a odškodnenie registrovaného školského úrazu.

1.7. Schvaľuje:
a)	rozvrh hodín na príslušný školský rok /po prerokovaní v pedagogickej rade/, 
b)	rozdelenie úväzkov pedagogických zamestnancov a ich zaraďovanie do kariérových pozícií,   
c)	rozvrh dozorov, 
d)	výchovné opatrenia žiakom /po prerokovaní v pedagogickej rade/, 
e)	plány výletov a exkurzií, 
f)	nadčasovú prácu všetkých zamestnancov, 
g)	pracovné cesty zamestnancov, 
h)	plán dovoleniek /po prerokovaní so ZO OZ PŠaV pri ZŠ Sokolíkova2, 841 01 Bratislava a v pedagogickej rade/, 
i)	osobné príplatky a odmeny /na základe písomného návrhu ich priamych nadriadených/, 
j)	poskytovanie pracovného voľna pri krátkodobých prekážkach v práci zo strany zamestnanca § 136 až 141 ZP
k)	v mene organizácie /ako štatutár/  kolektívnu zmluvu,
l)	vnútorné dokumenty ZŠ.

1.8.  Spolupracuje:
a)	so zriaďovateľom, samosprávou a mestským zastupiteľstvom,
b)	školami a školskými zariadeniami v mestskej časti a na ostatných úrovniach,
c)	s nadriadenými orgánmi,
d)	Radou školy a Radou rodičov,
e)	so spoločenskými, kultúrnymi a športovými organizáciami v mestskej časti
 a na ostatných úrovniach.
 
2.	Riaditeľku ZŠ v čase jej neprítomnosti zastupuje štatutárny zástupca riaditeľky školy v rámci rozsahu poverenia. Na základe poverenia riaditeľku školy môže v čase jej neprítomnosti zastupovať aj iný ňou poverený vedúci zamestnanec. Poverenie musí byť urobené písomne a musí v ňom byť uvedený rozsah oprávnenia povereného zamestnanca.

3.	Pri odvolaní riaditeľa školy poverí zriaďovateľ pedagogického zamestnanca ZŠ  jej vedením do vymenovania nového riaditeľa školy. 

4.	Riaditeľka ZŠ menuje: 
zástupcu riaditeľa školy pre primárne vzdelávanie, 
zástupcu riaditeľa školy pre nižšie stredné vzdelávanie, 
ktorí spĺňajú požiadavky odbornej a pedagogickej spôsobilosti ustanovenej aktuálnou legislatívou v zmysle požiadavky miery vyučovacej povinnosti určenej osobitným predpisom. 

5.	Riaditeľka ZŠ  môže poveriť zástupcov riaditeľa školy podľa aktuálnej situácie a potreby školy. 

B.  Pedagogický útvar

Je priamo riadený zástupcami  riaditeľky školy, tvoria ho:

úsek nižšieho stredného vzdelávania 

úsek primárneho vzdelávania a ŠKD

predmetové komisie (PK)

metodické združenia (MZ)

2.  Zástupkyňa riaditeľky školy pre primárne vzdelávanie a školský klub detí –- do funkcie ju menuje riaditeľka školy. Priamo riadi pedagogický útvar pre primárne vzdelávanie a školský klub detí. 

2.1.  Zástupkyňa RŠ  zodpovedá najmä za:
a)	vypracovanie rozvrhu dozorov, dozorov na chodbách, v školskej jedálni a kontroluje ich dodržiavanie,    
b)	pedagogicko-organizačné zabezpečenie výchovno-vzdelávacieho procesu na ISCED I,
c)	vykonávanie hospitácií, uskutočňuje hospitačné rozbory, prijíma konkrétne opatrenia na skvalitnenie výchovno-vzdelávacieho procesu, vedie písomné záznamy, 
d)	určenie priamej výchovnej práce vychovávateľkám ŠKD v spolupráci s vedúcou vychovávateliek, 
e)	zabezpečenie zápisu do 1.ročníka školy, 
f)	zostavenie rozvrhu pre ročníky 1-4., 
g)	za úroveň práce metodických orgánov a výkon hospitačnej činnosti, a zúčastňuje sa na zasadnutiach metodických združení,
h)	za činnosť koordinátora  environmentálnej výchovy a výchovy k manželstvu a rodičovstvu pre ročníky 1.-4.,
i)	za činnosť koordinátora IKT,
j)	za kontrolu a evidenciu krúžkovej činnosti
k)	prípravu podkladov  k analýze výchovno-vzdelávacieho procesu, správania a dochádzky žiakov, 
l)	za správne vedenie triednej dokumentácie a dokumentácie ŠKD, ako i vedenie triednych kníh, 
m)	evidenciu neospravedlnenej absencie žiakov, navrhuje opatrenia na zlepšenie, spolupracuje s výchovným poradcom a CPP pri psychologických vyšetreniach žiakov,  
n)	zabezpečenie  organizácie pedagogickej praxe a uvádzanie nových a začínajúcich pedagogických zamestnancov, 
o)	vedenie evidencie požiadaviek zamestnancov školy na zvyšovanie kvalifikácie a predkladá ich na schválenie riaditeľke školy, 
p)	kompletné a včasné spracovanie vecne príslušných štatistických výkazov,
q)	dodržiavanie platnej legislatívy, vnútorných smerníc a predpisov, plnenie uznesení pedagogickej rady a opatrení pracovných porád učiteľmi a vychovávateľmi, 
r)	evidenciu neprítomných učiteľov a vychovávateliek a  za kvalifikované zastupovanie počas ich neprítomnosti,
s)	evidenciu školských úrazov, 
t)	mesačné výkazy zastupovania, podklady na vyplatenie nadčasovej práce, evidenciu lekárskych vyšetrení, potreby ošetrovania člena rodiny,  náhradného voľna,
u)	efektívne využívanie a hospodárenie s finančnými prostriedkami školy pri organizovaní zastupovania a s tým súvisiacimi nárokmi zamestnancov a iných ekonomických činností na zverenom úseku,
v)	evidenciu tlačív na pedagogickú dokumentáciu a zabezpečuje ich dostatok, 
w)	prípravu podkladov pre rokovanie pedagogickej rady, pracovných porád a ich vedenie,
x)	úroveň vedenia pedagogickej dokumentácie, 
y)	zabezpečenie organizácie školy v prírode, školských výletov a exkurzií, plaveckého a lyžiarskeho kurzu, celoškolských podujatí, individuálnych triednych podujatí mimo školy,  koordináciu besied, súťaží a pod., 
z)	archiváciu všetkých písomnosti pedagogickej dokumentácie, 
aa)	odmeňovanie podriadených pracovníkov v zmysle vnútorného mzdového predpisu, spracovanie písomných návrhov v zmysle § 10 a § 20 zákona 553/2003 Z. z. 
bb)	včasné informovanie riaditeľky školy o všetkých závažných skutočnostiach, ktoré majú vplyv na výchovno-vzdelávaciu činnosť  na úseku, ktorý priamo riadi,
cc)	využívanie kabinetných zbierok a ich pravidelné dopĺňanie na úseku, ktorý priamo riadi v súlade so schváleným rozpočtom školy,
dd)	objektívne stanovisko k riešeniu prípadných sťažností, overuje ich opodstatnenosť, pripravuje podklady a návrhy na riešenie, 
ee)	spoluprácu s bezpečnostným technikom pri BOZP a OPP, 
 
2.2.  Zastupuje riaditeľku školy počas jej neprítomnosti v určenom rozsahu.
	
2.3.  Riaditeľku môže zastupovať aj iný pedagogický zamestnanec. Poverenie musí byť vždy urobené písomne a musí v ňom byť uvedený časový a vecný rozsah oprávnenia povereného zamestnanca.

3.  Zástupkyňa riaditeľky školy pre nižšie stredné vzdelávanie – do funkcie ju menuje riaditeľka školy. Priamo riadi pedagogický útvar pre nižšie stredné vzdelávanie. Plní úlohy na II. stupni riadenia s miestnou pôsobnosťou. 

3.1.    Zástupkyňa RŠ pre nižšie stredné vzdelávanie  zodpovedá najmä za:
a)	pedagogicko-organizačné zabezpečenie výchovno-vzdelávacieho procesu na ISCED II,
b)	vykonávanie hospitácií, uskutočňuje hospitačné rozbory, prijíma konkrétne opatrenia na skvalitnenie výchovno-vzdelávacieho procesu, vedie písomné záznamy, 
c)	zostavenie rozvrhu pre ročníky 5-9., 
d)	za úroveň práce metodických orgánov a výkon hospitačnej činnosti, a zúčastňuje sa na zasadnutiach predmetových komisií, 
e)	za činnosť koordinátora drogových prevencií, prevencie a riešenia šikanovania,
f)	za činnosť koordinátora finančnej gramotnosti 
g)	za koordináciu projektových činností školy  
h)	prípravu podkladov  k analýze výchovno-vzdelávacieho procesu, správania a dochádzky žiakov, 
i)	za správne vedenie triednej dokumentácie a vedenie triednych kníh, 
j)	evidenciu neospravedlnenej absencie žiakov, navrhuje opatrenia na zlepšenie, spolupracuje s výchovným poradcom a CPPaP pri psychologických vyšetreniach žiakov,  
k)	zabezpečenie  organizácie pedagogickej praxe a uvádzanie nových a začínajúcich pedagogických zamestnancov, 
l)	vedenie evidencie požiadaviek zamestnancov školy na zvyšovanie kvalifikácie a predkladá ich na schválenie riaditeľke školy, 
m)	kompletné a včasné spracovanie vecne príslušných štatistických výkazov,
n)	dodržiavanie platnej legislatívy, vnútorných smerníc a predpisov, plnenie uznesení pedagogickej rady a opatrení pracovných porád učiteľmi a vychovávateľmi, 
o)	prípravu podkladov pre rokovanie pedagogickej rady, pracovných porád a ich vedenie,
p)	úroveň vedenia pedagogickej dokumentácie, 
q)	zabezpečenie organizácie školy v prírode, školských výletov a exkurzií, plaveckého a lyžiarskeho kurzu, celoškolských podujatí, individuálnych triednych podujatí mimo školy,  koordináciu besied, súťaží a pod., 
r)	zodpovedá za hodnotenie pedagogických zamestnancov v jej priamej pôsobnosti podľa zákona 317/2009 Z. z. a platného pracovného poriadku školy,
s)	odmeňovanie podriadených pracovníkov v zmysle vnútorného mzdového predpisu, spracovanie písomných návrhov v zmysle § 10 a § 20 zákona 553/2003 Z. z. 
t)	včasné informovanie riaditeľky školy o všetkých závažných skutočnostiach, ktoré majú vplyv na výchovno-vzdelávaciu činnosť  na úseku, ktorý priamo riadi,
u)	využívanie kabinetných zbierok a ich pravidelné dopĺňanie na úseku, ktorý priamo riadi v súlade so schváleným rozpočtom školy,
v)	objektívne stanovisko k riešeniu prípadných sťažností, overuje ich opodstatnenosť, pripravuje podklady a návrhy na riešenie, 

5. Výchovná poradkyňa

Riaditeľka školy menuje výchovnú poradkyňu z radov pedagogických zamestnancov školy, pri tejto činnosti je priamo podriadená riaditeľke školy. Výchovná poradkyňa v prípade potreby sprostredkuje deťom a ich zákonným zástupcom pedagogické, psychologické, sociálne, psychoterapeutické, reedukačné a iné služby, ktoré koordinuje v spolupráci s triednymi učiteľmi. Úzko spolupracuje s pedagogickými zamestnancami školy, odbornými zamestnancami školy a poradenských zariadení. Plní  vyučovaciu povinnosť podľa rozvrhu, vtedy je priamo podriadená zástupkyni riaditeľky školy pre nižšie sekundárne vzdelávanie. 

5.1. Výchovná poradkyňa zodpovedá najmä za:
a)	riešenie všetkých výchovných problémov žiakov,
b)	za spoluprácu s ÚPSVaR,
c)	evidenciu a včasné hlásenie zanedbávania povinnej školskej dochádzky na nižšom sekundárnom stupni vzdelania zriaďovateľovi, sociálnej kuratele a polícii na ďalšie konanie 
d)	správne vedenie a archiváciu písomností súvisiacich s jej činnosťou,
e)	kariérové poradenstvo žiakom a rodičom,
f)	za spoluprácu so strednými školami,
g)	pedagogicko-organizačné zabezpečenie aktivít kariérneho poradenstva na škole,
h)	vypracovanie správ o výchovno-vzdelávacích problémoch žiakov vyžiadaných štátnymi orgánmi v spolupráci so školským špeciálnym pedagógom a psychológom,
i)	kompletné a včasné spracovanie vecne príslušných štatistických výkazov, 
j)	koordináciu pedagogických zamestnancov školy pri riešení aktuálnych výchovných problémov žiakov,
k)	vypracovanie návrhov na prijímanie optimálnych riešení pri výchovných problémoch žiakov,
l)	vypracovanie a odoslanie návrhov na odborné vyšetrenie žiakov s poruchami správania.

5.2. Zabezpečuje a podieľa sa na poskytovaní výchovného poradenstva v oblasti výchovy a vzdelávania podľa osobitného predpisu formou informačných, koordinačných, konzultačných, metodických a iných súvisiacich činností.

5.3. Sprostredkúva odbornú terapeuticko-výchovnú činnosť podľa potrieb dieťaťa a žiaka v spolupráci so školským pedagógom a psychológom. 

5.4. Ďalšie činnosti výchovného poradcu: 
a)	motivuje žiakov s problémami vo výchove, vzdelávaní a vývine osobnosti,
b)	informuje a pomáha žiakom a rodičom pri voľbe štúdia, povolania, 
c)	robí prieskumy, prieskumové štúdie a vyhodnotenia,
d)	triednym učiteľom poskytuje sprostredkovanie pomoci pri práci so žiakmi,
e)	spolupracuje s odborníkmi pri poskytovaní poradenstva,
f)	zabezpečuje a podieľa sa na realizácii preventívnych aktivít,
g)	poskytuje odbornú, metodickú, konzultačnú a informačnú pomoc,
h)	koordinuje výchovný proces v škole,
i)	na pedagogických radách informuje o výchovno–poradenských aktivitách a opatreniach,
j)	aktívne sa zúčastňuje na poradách, metodických stretnutiach, seminároch a školeniach.

 5.5.Uskutočňuje konzultačné hodiny podľa aktuálnej potreby ktoré slúžia na  poskytovanie poradenského a metodického servisu študentom, rodičom ale aj kolegom.  

6.	Špeciálny pedagóg
   Popis pracovnej činnosti:
      Samostatne výchovno-vzdelávacia činnosť spojená s poradenskou činnosťou, priama práca so žiakmi so špecifickými vzdelávacími potrebami, dôležitou súčasťou je komunikácia s rodičmi, spolupráca s pedagógmi, odbornými pracovníkmi školy (školským psychológom, výchovným poradcom), a tiež s poradenskými inštitúciami predovšetkým s pedagogicko - psychologickou poradňou so špeciálnou pedagogickou poradňou, detským integračným centrom, centrom pre autistické deti Andreas.
   a) 	Individuálna práca so žiakmi na základe písomného súhlasu zákonného zástupcu
   b)	Zakladanie, vedenie, triedenie a aktualizácia dokumentácie k jednotlivým žiakom
       	so špeciálnymi výchovno-vzdelávacími potrebami
   c) 	Odporúčanie rodičom diagnostikovať a rediagnostikovať žiakov( podľa potreby 
       	a daných predpisov 
   d) 	Riešenie problémov žiakov so špeciálnymi výchovno-vzdelávacími 
       	potrebami (ŠVVP) na bežnej základnej škole
   e)	Náčuvy na vyučovaní s cieľom bližšie spoznať triedu, jednotlivých žiakov, 
       	pozorovať ich prácu na hodine
   f)	Podieľa sa na vypracovaní individuálnych vzdelávacích plánov pre žiakov so 
       	špeciálnymi výchovno-vzdelávacími potrebami
   g)	Metodická činnosť ( v prípade potreby oboznámiť vyučujúcich s aktuálnym  
       	problémom, diagnózou a prehĺbiť ich vedomosti v danej problematike).
   h)	Účasť na zápise nových prvákov
   i)	Poskytovanie kompletného špeciálnou pedagogického servisu žiakom, učiteľom,    
       	rodičom.

7.	Školský psychológ
               Popis pracovnej činnosti:
    
   a)  	poznáva osobnosť žiaka z hľadiska osobnostného, kognitívneho, emocionálneho 
a     sociálneho vývinu, osobitnú pozornosť venuje žiakom s problémami v učení, žiakom s poruchami správania, tým, ktorí sa nachádzajú v krízových životných situáciách, nadaným a talentovaným žiakom
b)	navrhuje výchovné a vzdelávacie prístupy a zúčastňuje sa na ich plnení
c)	podieľa sa na profesijnej orientácii a na poradenstve pre voľbu povolania, na 
výchove k partnerstvu a rodičovstvu a na rozvoji osobnosti a medziľudských vzťahov
d)	poskytuje zákonným zástupcom konzultácie a informácie a spolupracuje s nimi 
pri výchove a vzdelávaní žiakov a pri voľbe ich povolania
e)   	poskytuje poradenské služby pedagógom v oblasti duševného vývinu a spolupracuje 
s nimi pri ich profesijnom a osobnostnom rozvoji
f)	navrhuje formy a metódy prekonávania psychickej záťaže vyplývajúce 
z pedagogického procesu
g)	podieľa sa na výbere žiakov do rôznych foriem špecializovaného vzdelávania a na 
ich zaraďovaní a preraďovaní do špeciálnych škôl
h)	predkladá návrhy na skvalitňovanie výchovno-vzdelávacej práce školy

Pričom sa možno na školského psychológa obrátiť:

a)  pri riešení porúch žiakov v správaní (hyperaktivita, impulzivita, agresivi-
     ta,   šikanovanie, pasivita, strach, tréma, úzkostnosť)
b)  pri riešení porúch žiakov v učení (neprospievanie, učenie sa pod svoje mož-
     nosti, práca s dyslektikmi, dysgrafikmi a i.)
c)  pri riešení problémov sociálnych vzťahov žiakov v triede, žiakov odmieta-
     ných triedou, obete šikanované agresormi apod.
d)  pri pomoci deťom integrovaným v triedach s poruchami učenia a správania 
     a pri príprave individuálneho vzdelávacieho programu
e)  pri vzniknutej kríze a realizácii krízovej intervencie
f)   pri používaní rozvíjajúcich a preventívnych programov so žiakmi (program 
     rozvoja        tolerancie proti rasizmu, program efektívneho riešenia konfliktov 
     v škole, program rozvoja sociálnych zručností žiakov)
g)  pri prednáškovej a osvetovej práci pre učiteľov – psychologické prednášky 
     k aktuálnym problémom školy
h)  pri spolupráci s rodičmi žiakov a pri zlepšovaní ich výchovných prístupov
i)   pri kooperácii škola a rodina 
j)   pri sledovaní úrovne poznávacieho vývinu žiakov, jeho všeobecných a špe-
    lnych intelektových schopností a osobnostných vlastností, postojov, motivá-
    cie záujmov

C. Hospodársko-správny úsek

Školník, kurič, záhradník

Referentka pre PAM 

Tajomníčka

Ekonómka,

upratovačky

vrátnik

1.	Hospodársko-ekonomický úsek zabezpečuje všetky hospodársko-prevádzkové a personálno-mzdové záležitosti ZŠ.
1.1.Ekonómka  
a)	pripravuje a zostavuje návrh  rozpočtu  školy,
b)	konzultuje s riaditeľkou ZŠ návrh rozpočtu a zdôvodňuje ho na rokovaniach so zriaďovateľom ,
c)	vypracúva schválený rozpočet podľa príslušných predpisov,
d)	hľadá a uplatňuje v priebehu rozpočtového roka možnosti jeho zvýšenia,
e)	zabezpečuje styk s bankou,
f)	vedie účtovnú evidenciu,
g)	dozerá na riadne hospodárenie s majetkom organizácie a zvereným majetkom,
h)	vo svojej činnosti dbá na dodržiavanie všetkých zákonov a platných predpisov,
i)	vykonáva predbežnú finančnú kontrolu účtovných dokladov spolu s riaditeľkou školy,
j)	pri nákupoch kde sa to vyžaduje zabezpečuje prieskum trhu,
k)	plní ďalšie úlohy podľa popisov práce svojich zamestnancov.

 spracováva účtovné závierky, sleduje priebežné čerpanie rozpočtu, zabezpečuje styk s peňažnými ústavmi, zabezpečuje úhradu faktúr , vykonáva inventarizáciu majetku školy, pripravuje podklady na účtovné spracovanie, zabezpečuje archiváciu a skartáciu písomností, v
  
Je priamo riadená  riaditeľkou školy a zodpovedá najmä za:
1.	vypracovanie podkladov  k rozpočtu na kalendárny rok,
2.	dodržiavanie rozpočtových pravidiel a predpisov o finančnom hospodárení, 
3.	vypracovanie návrhu rozpočtových opatrení v zmysle schváleného rozpočtu,
a.	vypracúva podklady k spracovaniu ročného rozpočtu školy a ročného plánu na neinvestičné a investičné práce, rekonštrukcie,
b.	vypracováva celkový rozpočet ročných výdavkov na údržbu,
c.	vykonáva dozor nad dodržiavaním rozpočtových pravidiel a predpisov o finančnom hospodárení a vypracováva návrh opatrení na zabezpečenie splnenia úloh rozpočtu,
4.	vypracovanie a vecnú správnosť vnútorných smerníc ekonomického charakteru a ich predloženie riaditeľke školy na schválenie,
5.	vedenie účtovníctva a jeho mesačné uzávierky,
a.	vedie všetku účtovnú evidenciu t.j. celkovú účtovnú agendu školy a pripravuje predkontážou  vstupné materiály pre účtovný program so súčasnou kontrolou údajov z dosiahnutých výsledkov v bežnom mesiaci,
b.	odsúhlasuje komplexne syntetické účty súvisiace s účtovaním výdavkovej a príjmovej časti rozpočtu,
c.	zodpovedá za konečné výsledky vo výdavkovej a príjmovej časti rozpočtu pre údaje výkazníctva za sledované obdobie,
d.	kontroluje náležitosti účtovných dokladov po formálnej stránke, 
e.	vecnú správnosť vybraných faktúr a ich uhrádzanie v termíne splatnosti, 
f.	evidenciu a správnu vecnosť účtovných dokladov, 
6.	vlastnoručným podpisom potvrdzuje, že formálna stránka predložených  účtovných a hospodárskych dispozícií bola prekontrolovaná, či sú pri faktúrach doložené objednávky, dodacie listy, hospodárske zmluvy, vyznačený nákup DHM a učebných pomôcok, či bol dodržiavaný zákon o verejnom obstarávaní, 
a.	štvrťročne predkladá na  MÚ výkazy príjmov a výdavkov, rozbory hospodárenia za sledované obdobie, a ostatné legislatívou určené finančné výkazy, 
7.	za archiváciu, archivuje všetky doklady
8.	za včasné vystavenie všetkých platových príkazov (opečiatkovanie, obstaranie podpisov osôb)
9.	pravidelné odpisovanie hodnoty majetku podľa VZN mesta,
10.	spoluprácu s finančným oddelením MsÚ,
11.	bezpečnosť informačného systému, ktorý využíva,
12.	správne vedenie a archiváciu písomností súvisiacich s ekonomickou činnosťou školy,
13.	kompletné a včasné spracovanie vecne príslušných štatistických výkazov,
14.	vypracovanie podkladov a dodržiavanie platnej legislatívy, VZN mesta a vnútorných smerníc  pre verejné obstarávanie tovarov a služieb,
15.	inventarizáciu majetku školy,
a.	zabezpečuje inventarizáciu podľa zákona o inventarizácií  hospodárskych prostriedkov,
b.	zodpovedá za vedenie ústredného inventára školy a za čiastkové inventáre vedúcich kabinetov,
c.	podľa návrhov čiastkových inventarizačných  komisií uskutočňuje vyraďovanie DHM z účtovnej evidencie,
d.	spolupracuje so škodovou komisiou.

7. Referentka pre PaM – zabezpečuje personalistiku školy, vedie spisovú agendu zamestnancov školy, zabezpečuje mzdovú agendu zamestnancov, spolupracuje s dotknutými orgánmi (úrad práce, sociálna poisťovňa, zdravotná poisťovňa a pod.), zodpovedá za spisovú službu, zabezpečuje archiváciu a skartáciu písomností,  vedie registratúru školy, riadi a kontroluje prácu upratovačiek, stará sa o zabezpečenie čistiacich prostriedkov a ich výdaj upratovačkám, vedie ich evidenciu a plní ďalšie úlohy podľa pokynov riaditeľky školy.

Je priamo riadená  riaditeľkou školy a:

1.	zabezpečuje personálnu politiku v priamom prepojení  na problematiku odmeňovania,
vedie pracovno-právnu a personálnu agendu zamestnancov školy (pracovné zmluvy, platové dekréty, platové postupy, osobné spisy pracovníkov, písomné vypracovanie platových dekrétov podľa platných mzdových predpisov a vnútorných smerníc),
vedie kompletnú a správnu likvidáciu miezd a ostatných finančných nárokov vyplývajúcich z pracovného pomeru všetkých zamestnancov, (pripravuje mesačné zmeny pre likvidáciu miezd, kontroluje výplatné lístky, vybavuje prihlášky a odhlášky do sociálnej a zdravotnej poisťovne pre novo nastupujúcich   a odchádzajúcich zamestnancov),

a.	evidenciu čerpania dovolenky na zotavenie všetkých zamestnancov,
b.	evidenciu dochádzky, LV, OČR a iných prekážok v práci prevádzkovými zamestnancami,
c.	evidenciu a správnu vecnosť nadčasovej práce prevádzkových zamestnancov,
d.	spolupracuje s daňovým úradom, úradom práce, sociálnou a zdravotnou poisťovňou, vedie a archivuje mzdové listy pracovníkov,
e.	pripravuje a vypracováva plán dovoleniek,
f.	po uplynutí  kalendárneho  roku vypĺňa evidenčné listy o dobe zamestnania zárobku a podľa potreby ich odovzdáva sociálnej poisťovni
g.	študuje a vzdeláva sa v oblasti nových mzdových, pracovno-právnych, daňových  a poistných predpisov,
h.	zabezpečuje, aby daňové vyhlásenia pracovníkov boli včasné a aktuálne, priznáva a zastavuje vyplácanie daňového bonusu na deti a daňových úľav, zodpovedá za správnosť zrážok zo mzdy,
i.	zabezpečuje ročné zúčtovanie poistného zamestnancov,
j.	zodpovedá za úplnosť a správnosť dokladov pre DNP a pre prídavky na deti,
k.	zabezpečuje vydávanie potvrdení zamestnancom na požiadanie,
l.	zabezpečuje vydávanie potvrdení pri ukončení zamestnania (obsahujúce údaje o zamestnaní  s uvedením skutočnosti pre posúdenie nároku na dovolenku na zotavenie, záväzkov pracovníkov voči organizácii, vykonávaných zrážok zamestnancov),
2.	zodpovedá za riadne vedenie mzdovej a personálnej agendy a podkladov súvisiacich so mzdovou agendou v súvislosti s platnými predpismi,
3.	správne vedenie mzdovej a personálnej agendy  a ich archiváciu
4.	 spolupracuje pri vypracovaní projektov,
5.	ochranu osobných údajov v zmysle zákona o ochrane osobných údajov, 
a.	je zodpovednou osobou na základe zákona o ochrane osobných údajov
6.	kompletné a včasné spracovanie vecne príslušných štatistických výkazov,
7.	evidovanie úloh, príkazov uložených riaditeľom, kontrola, ich plnenia,
8.	archív – registratúru školy,
9.	kompletné a včasné spracovanie vecne príslušných štatistických výkazov,
10.	evidenciu čerpania dovolenky na zotavenie všetkých zamestnancov,
11.	evidenciu dochádzky, LV, OČR a iných prekážok v práci prevádzkovými zamestnancami,
12.	evidenciu a správnu vecnosť nadčasovej práce prevádzkových zamestnancov, 

8. Tajomníčka školy

1.	Vedie a sleduje termíny pracovného programu riaditeľky školy a vyhotovuje zápisnice z porád riaditeľky školy.
2.	Zabezpečuje  rozdelenie a expedíciu všetkých vnútroorganizačných príkazov, noriem a pokynov.
3.	Vyhotovuje a predkladá na podpis riaditeľke školy  písomnosti určené na expedíciu  mimo školy.
4.	Vedie evidenciu cestovných príkazov.
5.	Na základe požiadaviek chýbajúceho materiálno-technického zabezpečenia a po schválení ich nákupu riaditeľkou školy vystavuje k požiadavkám písomné objednávky.
6.	Podľa pokynov riaditeľky školy zabezpečuje externých dodávateľov na drobné opravy majetku školy, objednáva opravy a údržbu kancelárskej techniky, elektriny, MTZ a pod. 
7.	Pripravuje podklady materiálov pre zverejnenie na webových stránkach školy (zmluvy, objednávky)
8.	Zodpovedá za vedenie pokladne, vedie pokladničnú knihu, vydáva finančnú hotovosť na drobné nákupy, zabezpečuje dotovanie pokladne a pripravuje podklady pre mesačné účtovné spracovanie pre ekonóma školy.
9.	Vedie evidenciu došlej a odoslanej pošty
10.	 Vedie evidenciu uzavretých zmlúv  v organizácii,
11.	 Vedie evidenciu faktúr
12.	 Vyhotovuje faktúry za dozory v telocvičniach a za povrchovú vodu pre školskú jedáleň.
13.	Mesačné hlási stavy počítadiel na prenajatých kopírovacích strojoch dodávateľovi a zabezpečuje objednávanie tonerov do týchto kopírovacích strojov.
14.	Spolupracuje pri vyhotovovaní  korešpodencie súvisiacej  s prijímaním žiakov na stredné školy.
15.	Telefonicky aj osobne komunikuje s rodičmi a poskytuje informácie pre rodičov.
16.	Vykonáva prácu telefónnej ústredne, prepája telefonické hovory pre vedenie školy a do jednotlivých kabinetov. 
17.	Denne zapisuje do zošita  chýbajúcich žiakov, podľa telefonického hlásenia rodičov.
18.	Vykonáva ďalšie práce, ktorými ju poverí riaditeľka školy.

9. Technik BOZP – na základe zmluvy v zmysle Obchodného zákonníka. Nie je zamestnancom školy. 
Činnosť vykonáva dodávateľským spôsobom, zodpovedá najmä za:
1.	vypracovanie plánu revízií a kontrol v zmysle platnej legislatívy,
2.	vypracovanie prevádzkových poriadkov pre telocvičňu, odborné učebne a ostatné prevádzky a ich predloženie riaditeľke školy na schválenie,
3.	zabezpečenie odstránenia zistených závad a nedostatkov pri revíziách a kontrolách,
4.	pravidelné školenia zamestnancov z oblasti BOZP,
5.	kompletné a správne vedenie dokumentácie súvisiacej s BOZP na škole,
6.	bezpečnostné značenie v areáli školy,
7.	za prešetrovanie príčin registrovaných školských úrazov.

Zodpovedá za dodržiavanie platných predpisov v oblasti BOZP a PO na škole a vykonanie všetkých typov revízií, vykonáva školenia pracovníkov školy v oblasti BOZP a PO. Zodpovedá za správnosť vedenia dokumentácie ochrany zdravia pri práci a požiarnej ochrany. 

10. Školník 
-	školník organizuje prácu upratovačiek a zodpovedá za ich prácu RŠ

-	usmerňuje a kontroluje prácu zadávanú pracovníkom firiem, presviedča sa o správnosti a kvalite vykonaných prác a množstve dodaného materiálu

-	zodpovedá za bezpečnosť prevádzkových prác a dohliada, aby upratovačky používali predpísané ochranné odevy a pomôcky

-	zabezpečuje údržbu a opravy technických a technologických zariadení, budov, kancelárií, tried a ich vybavenia
-	vykonáva činnosť podľa náplne práce 

I.)	Starostlivosť o školskú budovu a  jej zariadenie
-	zodpovedá, aby školská budova bola v určený čas otvorená a uzamknutá, miestnosti upratané, vyvetrané, vykúrené, obsluhuje bezpečnostný systém
-	stará sa o zásobovanie tried kriedou a prachovkami, špongiami na utieranie tabúľ a papierovými uterákmi
-	vydáva upratovačkám čistiace prostriedky a vedie o nich evidenciu
-	vykonáva údržbárske práce :
1.	Sanitárne zariadenie
-	upevnenie uvoľneného umývadla, záchodovej misy, výlevky záchodovej nádrže, zrkadla, konzol, vešiakov
-	opravy, výmenu výtokového ventilu – kohútika
-	opravu batérie
-	výmenu tesnenia
-	opravu sprchy pevnej alebo hadicovej
-	opravu, výmenu ochranných rámov na drezoch a výlevkách
-	výmenu sedátka záchodovej misy
-	vyčistenie a vyregulovanie záchodovej nádrže
-	vyčistenie sifónov
-	vyčistenie podlahových a strešných vpustí
-	udržiavanie a čistenie vodovodnej šachty a žumpy
2.	Elektrické zariadenie
-	výmenu žiaroviek, štartéra, žiarivky
-	výmena ochranného krytu na osvetľovacom telese
3.	Kovanie a zámky
-	opravu, výmenu kľučiek na dverách a oknách
-	opravu, výmenu štítkov, zámkov, vložiek do zámkov a kľúčov na dverách
-	opravu, výmenu zámkov a kovania nábytku
4.	Stolárske práce
-	jednoduchú opravu školského nábytku
-	upevňovanie vešiakov, garníž a ostatných drobných predmetov
5.	Podlahy
-	opravu uvoľnených dlaždíc, upevnenie prahu
-	upevnenie podlahových líšt
6.	Zasklievanie
-	výmenu tabuľového skla u okien prístupných z hľadiska bezpečnosti práce
7.	Maliarske práce
-	sadrovanie dier po klincoch
-	sadrovanie odrazených rohov stien
-	drobné maliarske a natieračské práce
-	stará sa o signalizačné zariadenie, zabezpečuje 24-hodinovú službu cez služobný mobilný telefón v prípade ohrozenia
-	stará sa o požiarne hydranty a hasiace prístroje
-	stará sa o školské hodiny a prevádzku zvonenia
-	stará sa o pridelené pomôcky a náradia 
-	udržuje v dobrom stave a v poriadku údržbársku dielňu a skladovacie priestory, zabezpečuje plnenie požiarnych a bezpečnostných noriem tak, aby nebola ohrozená bezpečnosť osôb, školských budov alebo zariadenia školy
-	zamyká školské budovy, keď sa presvedčí, že je v nich zhasnuté, vypnuté všetky elektrospotrebiče, uzavreté prívody vody , uzavreté všetky okná a miestnosti a keď sa presvedčí, že v budovách sa nezdržuje žiadna osoba
-	dbá, aby boli v poriadku všetky kľúče, zámky a vykonáva všetky opravy a údržbu vnútorného zariadenia školy
-	vyvesuje štátne zástavy, udržuje ich vždy čisté a vhodne uložené
-	pomáha zabezpečovať výzdobu školy

II.)	Pri starostlivosti o žiakov
-	dbá, aby žiaci vchádzali do budovy školy v určený čas, aby sa v mimo vyučovacom čase nezdržiavali v budove školy
-	uschováva zabudnuté veci žiakov a vydáva ich užívateľom po preverení hodnovernosti
-	robí dozor nad žiakmi v čase určený riaditeľkou školy
-	nájdenie predmetov väčšej hodnoty hlási RŠ

III.)	Pri starostlivosti o upratovanie
-	zodpovedá za čistotu, včasné upratanie všetkých miestností a za dodržiavanie hygienických zásad (vetranie, dezinfekcie )
-	vykonáva bežné upratovanie v pridelených priestoroch
-	organizuje hlavné upratovanie a zúčastňuje sa ho
-	dbá, aby boli pravidelne vyprázdňované nádoby na smeti
-	dozerá na prácu upratovačiek
-	stará sa, by pre údržbárske práce bol včas zabezpečený potrebný materiál
-	dbá, aby pri všetkých upratovacích prácach boli dodržiavané bezpečnostné opatrenia
-	upratuje betónové plochy areálu, aby vyhovovali hygienickým požiadavkám a bezpečnostným predpisom
-	udržuje poriadok a čistotu v celom areály školy, kontroluje oplotenie a zistené nedostatky odstráni okamžite
-	strihanie kríkov a stromov  
-	dbá o nenarušovanie vyučovania (pohybu nepovolaných osôb v škole ako i v areáli školy)

IV.)	Pri obstarávaní pomocných administratívnych prác
-	vykonáva pomocné administratívne práce, zabezpečovanie pošty, nákupy čistiacich prostriedkov  a pomocného materiálu
-	pri remeselných prácach vedie záznam o vykonaní prác, o množstve a spotrebe materiálu

V.)	Zvláštne úlohy a povinnosti
-	zabezpečuje obranyschopnosť žiakov a osadenstva školy a ŠJ (kontrolou a udržiavaním hydrantov, priechodnosťou požiarnych schodísk a pod.)
-	pred zimným obdobím zabezpečuje posypový materiál, zabezpečí nákup a vyhotovenie dostatočného množstva náradia na odhŕňanie snehu a rozbíjanie ľadu
-	Zachováva mlčanlivosť o skutočnostiach, o ktorých sa dozvedel pri vykonávaní práce vo verejnom záujme, a ktoré v záujme zamestnávateľa nie je možné   oznamovať iným osobám, a to aj po skončení pracovného pomeru.
-	
11.   Upratovačky
- sú povinné udržiavať čistotu a poriadok v škole za účelom ochrany zdravia žiakov, učiteľov   a ostatných pracovníkov
- 	sú povinné vykonávať bežné a veľké upratovanie školskej budovy vrátane čistenia okien
-	vykonávajú aj iné práce podľa pokynov riaditeľky  školy a podľa potrieb prevádzky školy
-	denne po odchode žiakov vykonávajú bežné upratovanie(utrú podlahy všetkých miestností, umyjú sociálne zariadenia dezinfekčným roztokom, utrú prach  z okenných rámov, zariadenia miestností, z výhrevných telies ako i zo žiackych lavíc, vyvetrajú všetky miestnosti)
-	denne zotrú vlhkou handrou schody a schodištia po skončení vyučovania
-	denne umývajú priestory šatní
-	pred odchodom z budovy prekontrolujú uzatvorenie okien
-	jedenkrát za týždeň umývajú nátery a obkladačky
-	raz  mesačne poometajú steny v učebniach a ostatných miestnostiach školy, vyčistia nábytok, vykonávajú dezinfekciu a podľa možností utrú prach z osvetľovacích telies
-  minimálne 1 krát do roka vykonávajú veľké upratovanie (umývajú podlahy všetkých miestností,  schodíšť, chodieb a sociálnych zariadení, poometajú steny učební a ostatných miestností a umyjú okná vrátane okenných rámov zvnútra i zvonka vyčistia všetky zariadenia miestností vrátane nábytku a svietidiel)
-	vykonávajú iné veľké upratovanie , napr. po maľovaní, rekonštrukcii školy, pri havárii a pod.
- vykonávajú dozor pri jedálni počas výdaja obedov
- zastupujú pracovníka na vrátnici podľa pokynov riaditeľky školy alebo školníka
- dopĺňajú v triedach a na toaletách papierové uteráky

Čl. 3
Poradné orgány a komisie

Pre skvalitnenie a zvyšovanie účinnosti riadiacej práce a výchovno-vzdelávacieho procesu zriaďuje riaditeľ ZŠ poradné orgány a komisie, ktorých činnosť sa riadi ich plánmi práce. Úlohou odborných komisií je na základe príslušných podkladov podávať vyjadrenia, stanoviská a návrhy na riešenia a rozhodnutia vo vymedzených oblastiach činnosti. Odborné komisie nemajú právo vydávať záväzné rozhodnutia a príkazy.

1. Pedagogická rada školy - je jednou z organizačných foriem činnosti pedagogického zboru, ktorá spája zodpovednosť jednotlivca (riaditeľa školy) so skupinovým poradenstvom ostatných pedagogických zamestnancov školy. Predstavuje najdôležitejší odborný poradný  orgán skupinového odborno-pedagogického riadenia v škole. Je najvyšším poradným orgánom riaditeľky školy. Jej postavenie, poslanie a priebeh rokovania sú vymedzené v rokovacom poriadku pedagogickej rady. Zvoláva ju podľa plánu, prípadne podľa potreby riaditeľka školy.

2. Metodické orgány - na posudzovanie špecifických otázok výchovno-vyučovacieho procesu zriaďuje riaditeľka ZŠ metodické združenia (MZ) a predmetové komisie (PK). Ich úlohou  je zvyšovať metodickú a odbornú úroveň vzdelávania a výchovy v jednotlivých ročníkoch, v ŠKD a v jednotlivých vyučovacích predmetoch alebo skupinách predmetov. Predmetové komisie a metodické združenia sa zriaďujú aj kvôli zlepšeniu vzájomnej spolupráce medzi pedagogickými zamestnancami. Za vedúcich metodických orgánov vymenúva riaditeľka ZŠ najskúsenejších učiteľov a vychovávateľov s dobrými  organizačnými schopnosťami. Na ZŠ pracujú 
a)	MZ primárne vzdelávanie 
b)	MZ školského klubu detí
c)	PK vzdelávacia oblasť jazyk a komunikácia (slovenský jazyk), umenia a kultúra
d)	PK vzdelávacia oblasť jazyk a komunikácia (cudzie jazyky)
e)	PK vzdelávacia oblasť matematika a práca s informáciami, človek a príroda, človek a svet práce
f)	PK vzdelávacia oblasť človek a spoločnosť, človek a hodnoty, zdravie a pohyb 
g)	MZ žiakov s intelektovým nadaním 

3. Komisie zasadajúce jednorazovo - zasadajú napr. pri komisionálnych skúškach a pod.

4. Rada školy - je zriadená podľa § 2 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a jej poslanie, úloha a zloženie sú vymedzené v § 24 a v § 25 tohto zákona. je iniciatívny a poradný samosprávny orgán vyjadrujúci a  presadzujúci miestne záujmy a záujmy rodičov a pedagógov v oblasti výchovy a vzdelávania. Posudzuje činnosť školy a z pohľadu školskej problematiky sa vyjadruje k činnosti obecných zastupiteľstiev a miestnych orgánov školskej správy. Plní funkciu verejnej kontroly práce vedúcich zamestnancov školy a ostatných zamestnancov, ktorí sa podieľajú na vytváraní podmienok pre výchovu a vzdelávanie. Rada školy sa riadi pravidlami, ktoré vyplývajú z jej štatútu a platnej legislatívy.

5. Inventarizačná komisia sa riadi  príslušnými predpismi o vykonaní inventarizácia a o správe majetku. Po skončení inventarizácie predkladá jej predseda riaditeľke ZŠ písomný návrh na usporiadanie. Uplatní aj návrhy na vyradenie a likvidáciu neupotrebiteľného majetku. Počet členov komisie sa určuje podľa rozsahu vykonanej inventarizácie. Predsedu komisie poveruje písomne riaditeľka ZŠ. Okrem určenej inventarizácie sa komisia schádza podľa potreby.

6. Vyraďovacia komisia posudzuje návrhy inventarizačnej komisie na vyraďovanie neupotrebiteľných predmetov.

7. Likvidačná komisia zrealizuje likvidáciu neupotrebiteľných predmetov odsúhlasených  vyraďovacou komisiou a schválených riaditeľkou ZŠ.

8. Škodová komisia - slúži ako poradný orgán riaditeľky ZŠ v otázkach riešenia a uplatňovania práva na náhradu škody spôsobenej zamestnancom, prípadne neznámym páchateľom. Je trojčlenná. Predsedu komisie a jej členov menuje riaditeľ ZŠ menovacím dekrétom . Komisia zasadá podľa potreby a vo svojej činnosti sa riadi  Zákonníkom práce a ďalšími právnymi normami.

Čl. 4
Základné zásady, nástroje a metódy riadenia ZŠ

A.	Základné zásady činnosti a riadenia organizácie

V činnosti organizácie sa uplatňujú tieto zásady:
a.	zásada priamej nadriadenosti a podriadenosti medzi zamestnancom a vedúcim zamestnancom (nadriadeným), ktorá sa prejavuje vo vzťahu k určovaniu a ukladaniu pracovných úloh a kontrole ich plnenia,
b.	zásada odbornej a metodickej príslušnosti, ktorá sa uplatňuje prostredníctvom metodických a odborných pokynov, informácií a doporučení,
c.	zásada spolupráce jednotlivých úsekov školy pri zabezpečovaní činností a plnení úloh organizácie,
d.	zásada zmieru pri riešení sporov vzniknutých pri zabezpečovaní úloh organizácie, spory sa riešia predovšetkým dohodou, ak nedôjde k dohode, rozhoduje riaditeľ organizácie.

B.	Základné organizačné a riadiace normy

Medzi  základné organizačné normy  a riadiace normy riaditeľa patria:
1.	organizačný poriadok,
2.	pracovný poriadok - základná pracovno-právna vnútroorganizačná norma zamestnancov školy a je záväzný pre zamestnávateľa a pre všetkých zamestnancov.
3.	podpisový poriadok - upravuje oprávnenia a povinnosti jednotlivých zamestnancov podpisovať písomnosti pochádzajúce z činnosti školy. 
4.	podniková kolektívna zmluva,
5.	organizácia vyučovania a pedagogického útvaru v príslušnom školskom roku,
6.	rozvrh hodín, a týždenný plán  výchovnej činnosti
7.	plán vnútornej kontroly a hospitačnej činnosti
8.	pedagogická rada a pracovná porada
9.	uznesenia PR a opatrenia PP
10.	plán vnútornej kontroly, 
11.	pracovná porada,
12.	spisový a skartačný poriadok,
13.	registratúrny plán/poriadok - upravuje správu registratúry školy, spôsob vydávania, číslovania, evidencie a obehu spisových materiálov organizácie a spôsob skartácie spisových materiálov organizácie.

C.	Organizačné normy riaditeľa školy
1.	riadiace normy so všeobecnou platnosťou (príkaz, rozhodnutia, úprava, smernica, metodický pokyn). Vnútroorganizačné smernice vydáva podľa potreby riaditeľka školy. Tieto upravujú zásadné otázky riadenia organizácie a aplikujú platné právne a iné normy na podmienky organizácie. Pokyny a pracovné príkazy vydáva riaditeľ školy a stanovujú opatrenia pre zabezpečenie zvlášť závažných a konkrétnych úloh.

2.	ďalšie akty riadenia s určenou obmedzenou pôsobnosťou, ktoré môžu vydávať po schválení riaditeľom aj ostatní vedúci zamestnanci.

D.	Metódy riadiacej práce
1.	perspektívnosť a programovosť,
2.	analytická činnosť odborných pedagogických, ekonomických, administratívnych oblastí,
3.	neustále hodnotenie, prijímanie záverov do praxe,
4.	spracúvanie rozhodujúcich úloh aj tímovou prácou v spolupráci s odbornými orgánmi, komisiami alebo jednotlivcami,
5.	informovať ostatných zamestnancov na rokovaniach vnútri organizácie.

E.	Odovzdávanie a preberanie funkcií
Odovzdávanie a preberanie funkcií sa vykonáva písomne v týchto prípadoch:
a)	ak ide o vedúcu funkciu,
b)	ak ide o funkciu s hmotnou zodpovednosťou,
c)	ak o tom rozhodne nadriadený zamestnanec.

Rozsah protokolu o odovzdávaní a prevzatí funkcie určí nadriadený zamestnanec. Pri prevzatí funkcie spojenej s hmotnou zodpovednosťou sa vykonáva mimoriadna fyzická aj dokladová inventúra. V prípade odovzdávania funkcie súvisiacej s preberaním utajovaných skutočností sa postupuje podľa osobitých predpisov (zákon NR SR č. 428/2002 Z. z. o ochrane osobných údajov v znení neskorších zmien a doplnkov).  

Čl. 5
Osobitná časť

Jednotlivé útvary/úseky  zabezpečujú tieto hlavné  činnosti:
1. Úsek riaditeľky ZŠ a štatutárnej zástupkyne riaditeľky ZŠ - organizuje a zabezpečuje výkon riadiacej, rozhodovacej, kontrolnej, právnej, personálnej a hospodárskej činnosti. Zahŕňa činnosti, ktoré sú priamo podriadené riaditeľke ZŠ a ktoré jej pomáhajú vykonávať jej zverené činnosti. Riaditeľka ZŠ riadi ZŠ v celom rozsahu jej činnosti, vytvára podmienky na prácu všetkých zamestnancov a žiakov.
Organizačná štruktúra úseku riaditeľky školy

1.	riaditeľka ZŠ – štatutárny orgán zamestnávateľa 
2.	štatutárna zástupkyňa riaditeľky ZŠ (zástupkyňa pre primárne vzdelávanie a ŠKD) 
3.	zástupkyňa riaditeľky ZŠ (zástupkyňa pre nižšie stredné vzdelávanie)
4.	výchovný poradca
5.	koordinátor IKT
6.	školský špeciálny pedagóg
7.	školská psychologička 
8.	hospodársko-ekonomický úsek,
9.	stále poradné orgány riaditeľky ZŠ a komisie.

1.1.	organizačne zabezpečuje porady, zodpovedá za ich odbornú a organizačnú prípravu, 
1.2.	zabezpečuje písomnú agendu súvisiacu s poradami,
1.3.	eviduje a sleduje termíny úloh,
1.4.	sleduje vydávanie všetkých právnych a iných noriem a predpisov a upozorňuje riaditeľku ZŠ na právne úpravy, ktoré sa týkajú činnosti ZŠ,
1.5.	vybavuje písomnú agendu a korešpondenciu ZŠ,
1.6.	eviduje a predkladá riaditeľke ZŠ sťažnosti a podnety zamestnancov, žiakov a ich rodičov,
1.7.	podieľa sa na návrhoch základných organizačných  noriem a interných smerníc,
1.8.	spracúva a vydáva organizačný poriadok ZŠ, vnútorný poriadok, pracovný poriadok, resp. ďalšie normy a ich zmeny a doplnky, vedie evidenciu popisov funkcií  vedúcich zamestnancov ZŠ,
1.9.	zabezpečuje rozpracovanie pokynov a smerníc nadriadených orgánov na podmienky ZŠ,
1.10.	vedie evidenciu o dovolenkách a poskytovaní iného voľna zamestnancom ZŠ,
1.11.	sleduje a vyhodnocuje zvyšovanie kvalifikácie pedagogických zamestnancov  ZŠ,
1.12.	eviduje  a podľa platných predpisov uschováva protokoly, revízne správy, zápisnice o kontrolných akciách vykonaných v ZŠ kontrolnými a inými odbornými útvarmi nadriadených orgánov, materiály vlastných kontrolných akcií,
1.13.	zabezpečuje ďalšie úlohy podľa pokynov riaditeľa ZŠ.
1.	Pedagogický útvar
  1.      primárne vzdelávanie – I. stupeň  
2.	   nižšie stredné vzdelávanie – II. stupeň      
3.	   školský klub detí 

Organizačná štruktúra zamestnancov pedagogického útvaru

1.	riaditeľka ZŠ – štatutárny orgán zamestnávateľa
2.	štatutárna zástupkyňa riaditeľky ZŠ (zástupkyňa písomne poverená riaditeľkou školy)  
3.	zástupkyňa riaditeľky ZŠ (zástupkyňa pre primárne vzdelávanie a ŠKD) 
4.	zástupkyňa riaditeľky ZŠ (zástupkyňa pre nižšie stredné vzdelávanie) 
5.	výchovný poradca,
6.	vedúci metodických orgánov,
7.	triedni učitelia, 
8.	netriedni učitelia, 
9.	vychovávateľky ŠKD, 
10.	koordinátori. 
11.	

2.1.	zabezpečuje vyučovanie predmetov a nepovinných predmetov podľa platných učebných plánov a učebných osnov, činnosti ŠKD a inú mimoškolskú činnosť,
2.2.	využíva všetky platné metodické a didaktické poznatky vo vyučovacom a výchovnom procese,
2.3.	vedie  predpísanú triednu dokumentáciu, evidenciu o učebných výsledkoch, správaní a dochádzke žiakov, 
2.4.	zabezpečuje hospodárne a efektívne využívanie zverených prostriedkov,
2.5.	zabezpečuje vnútornú kontrolu na jednotlivých úsekoch,
2.6.	organizuje záujmovo-umelecké, spoločenskovedné, športové, technické  a iné aktivity s cieľom racionálne, účelne a cieľavedome využívať voľný čas  v súlade s ich záujmami,
2.7.	vytvára podmienky na prípravu žiakov na vyučovanie,
2.8.	podieľa sa na organizovaní plaveckých a lyžiarskych výchovno-výcvikových kurzov a škôl v prírode.

Pedagogickí zamestnanci :
a)	učitelia využívajú na škole všetky práva, ktoré pre nich vyplývajú zo Zákonníka práce, Pracovného poriadku, Zákona o výkone práce vo verejnom záujme a ďalších právnych predpisov.
b)	plnia príkazy priameho nadriadeného,
c)	pri vyučovaní pracujú podľa schválených učebných osnov, plánov, Školského vzdelávacieho programu, štandárd a učebníc,
d)	starostlivo sa pripravujú na vyučovacie hodiny,
e)	sú povinní byť v škole v čase určenom rozvrhom hodín, rozvrhom dozorov v čase určenom na pohotovosť na zastupovanie neprítomných učiteľov, v čase porád, akcií a schôdzí zvolaných   riaditeľom školy,
f)	vykonávajú dozor nad žiakmi podľa plánu dozorov, dbajú na poriadok a disciplínu,
g)	sú povinní na príkaz priamych nadriadených zastupovať prechodne neprítomných zamestnancov,
h)	podporujú rozvoj záujmovej mimoškolskej činnosti žiakov,
i)	všímajú si zdravotný stav žiakov, učia ich osobnej hygiene, správnej výžive, kultúre stravovania, šetrnému zaobchádzaniu so školským majetkom,
j)	učia žiakov zachovávať pravidlá bezpečnosti práce, dopravnej výchovy, ochrany životného prostredia, požiarnej a civilnej obrany,
k)	majú zákaz používať všetky formy telesných trestov a sankcií vo výchove a vzdelávaní, 
l)	zabezpečujú ochranu práv dieťaťa, ktoré sú zabezpečené v Dohovore o právach dieťaťa,
m)	využívajú fond pracovnej doby na plnenie pracovných úloh,
n)	upozornia ihneď svojho nadriadeného na nesprávnosť príkazu, môžu odmietnuť jeho vykonanie, ak je jeho splnenie trestné alebo sa prieči zákonu a túto skutočnosť ihneď oznámia vyššiemu nadriadenému,
o)	predvídanú neprítomnosť hlásia včas, aby bolo možné zabezpečiť zastupovanie.    
    
 Triedni učitelia :
 triedni učitelia majú vedúcu úlohu v morálnej a estetickej výchove žiakov svojej triedy, na začiatku školského roka premyslia na základe podmienok triedneho kolektívu a výchovných potrieb výchovný plán, podľa ktorého uskutočňujú sústavnú výchovnú prácu so žiakmi svojej triedy – triednické hodiny,
a)	koordinujú v triede všetku výchovnú činnosť a tiež aj mimoškolskú činnosť a dbajú, aby sa v nej uplatňovala zásada dobrovoľnosti, iniciatívy a samostatnosti, spolupracujú s výchovným poradcom školy a vedú žiakov k správnej voľbe povolania,
b)	sledujú správanie a prospech žiakov vo svojej triede a starajú sa o dodržiavanie školského poriadku, dohliadajú na stav a distribúciu učebníc, zariadenia, učebných pomôcok, na zovňajšok žiakov a vykonávajú opatrenia na odstránenie nedostatkov, 
c)	osobitnú pozornosť venujú žiakom talentovaným, žiakom zo sociálne znevýhodneného prostredia a žiakom zaostávajúcim,
d)	závažnejšie problémy disciplíny, prospechu a dochádzky riešia s výchovným poradcom, zástupcom riaditeľa školy a riaditeľom školy, pomáhajú triednemu dôverníkovi alebo výboru ZR pri uskutočňovaní triednych schôdzok, ktoré zároveň využívajú pre spoluprácu s rodičmi, v priebehu roka sa zoznámia a rokujú s rodičmi svojich žiakov, žiakov so zlým správaním, dochádzkou a sociálnou starostlivosťou, zhoršenie prospechu alebo správania oznamujú rodičom prostredníctvom žiackej knižky, na triednych schôdzach ZR, listom, osobným pozvaním do školy, v prípade potreby sú povinní oboznámiť sa s rodinným prostredím a pod.,
e)	triedni učitelia uvoľňujú žiaka z vyučovania na jeden deň, rodičia môžu svoje dieťa ospravedlniť 5 dní v mesiaci, triedni učitelia môžu uskutočňovať rozsadzovanie žiakov z hľadiska pedagogických a zdravotných potrieb triedneho kolektívu, zabezpečia vo svojej triede zasadací poriadok, vedú triednu agendu – triednu knihu, triedny výkaz, poskytujú riaditeľovi školy podľa potreby písomné podklady o triede, kontrolujú zápisy v triednej knihe za predchádzajúci týždeň a nedostatky ihneď  odstránia , 
f)	triedni učitelia zodpovedajú za vzhľad učebne a jej inventár, na začiatku školského roka prevezmú učebňu a jej zariadenie, vzniknuté škody, chyby, ktoré ohrozujú bezpečnosť a zdravie žiakov ihneď hlásia
g)	triednické hodiny sa uskutočňujú v zmysle Usmernenia riaditeľky školy k organizácii triednických hodín  (v zmysle Vyhlášky MŠVVaŠ SR č. 224/2011 Z. z.) nasledovne: 
Každý mesiac 1-krát bude triednická hodina prebiehať v triede: 
v 1.-2. ročníku bude téma triednickej hodiny podľa plánu triedneho učiteľa (riešenie triednych záležitostí a pod.) 
v 3.-9. ročníku sa bude realizovať podľa programu školskej psychologičky 
Zvyšné tri hodiny mesačne sa uskutočnia po dohovore so žiakmi a podľa ich záujmu (úprava areálu školy, kino, divadlo, športové popoludnie, akcie v spolupráci s ŠKD)
Deň a čas triednickej hodiny je povinný každý triedny učiteľ oznámiť rodičom prostredníctvom žiackej knižky. V prípade akcie mimo školy je triedny učiteľ povinný uviesť deň, hodinu a názov akcie v informovanom súhlase. Zapíše sa do triednej knihy – časť POZNÁMKY (deň, čas od – do, názov akcie)   

Vychovávateľky ŠKD:
a)	vychovávateľky v ŠKD využívajú na škole všetky práva, ktoré pre ne vyplývajú zo Zákonníka práce, Pracovného poriadku , Zákona o výkone práce vo verejnom záujme a ďalších právnych predpisov,
b)	zabezpečujú výchovu zverených detí v čase mimo vyučovania,
c)	zodpovedajú za úroveň a výsledky výchovno–vzdelávacej práce vo svojom oddelení,
d)	sledujú prospech a správanie detí v oddelení, spolupracujú s príslušnými učiteľmi a podľa ich požiadaviek zabezpečujú prípravu detí na vyučovanie,
e)	na priamu prácu s deťmi sa pravidelne pripravujú,
f)	vedú príslušnú pedagogickú dokumentáciu v oddeleniach,
g)	vypracovávajú  plány vých. činnosti,
h)	zodpovedajú za všetok inventár v príslušnom oddelení,
i)	učia deti vytvárať si správne návyky spoločenského správania, návyky potrebné pri osobnej hygiene a pri udržiavaní čistoty a poriadku v miestnosti i v okolí školy,
j)	vykonávajú dozor nad deťmi pri spontánnych činnostiach, pri stravovaní detí zaradených do ŠKD ich  učia kultúrne stolovať,
k)	zúčastňujú sa so svojím oddelením na ďalších plánovaných akciách i mimo školy v rámci svojho týždenného pracovného času
l)	vychovávateľky ŠKD dbajú, aby sa deti nezdržiavali v priestoroch, ktoré nie sú určené na činnosť ŠKD,
m)	podľa pokynov riaditeľky školy vykonávajú i ďalšie práce, ktoré zabezpečujú plynulú činnosť základnej školy a ŠKD.

Vedúci MZ a PK : 
a)	plánovite riadia a kontrolujú prácu členov metodického orgánu v rámci zverených predmetov,
b)	zodpovedajú za dodržiavanie pracovnej disciplíny, ako i odbornej stránky vyučovania v rámci zverených predmetov,
c)	zabezpečujú koordináciu VVP medzi primárnym vzdelávaním a nižším stredným vzdelávaním, ako aj medzipredmetové vzťahy, koordinujú prácu s talentovanými žiakmi z daných predmetov,
d)	prijímajú účinné opatrenia na odstránenie zistených nedostatkov vo výchovno-vyučovacom procese, ako i v pracovnej disciplíne a návrhy riešení predkladajú zástupcovi alebo riaditeľke školy,
e)	v rámci hospitácií vykonávajú kontrolno-metodickú činnosť, s poznatkami z rozborov oboznamujú  vedenie školy,
f)	spolu s členmi MZ a PK vypracúvajú plány na nastávajúci školský rok,
g)	pripravujú vstupné, výstupné a povinné kontrolné písomné práce,
h)	poznatky takto získané zovšeobecňujú na zasadnutiach MZ, PK, pedagogických radách,
i)	sú ustanovení riaditeľom školy a z funkcie môžu byť odvolaní aj v priebehu školského roka,
j)	rozhodujú o materiálnom a technickom zabezpečení vyučovania daného predmetu, o budovaní odborných učební, na základe ich pripomienok vedenie zabezpečuje požadované prostriedky,
k)	sú v kontakte s metodikom MCP svojich predmetov, v prípade nutnosti pretransformujú návrhy a pokyny na podmienky školy, sledujú všetky informácie, ktoré by mohli pomôcť k skvalitňovaniu vyučovania,
l)	sú prítomní ako prísediaci na opravných, komisionálnych skúškach z daných predmetov,
m)	podieľajú sa na vypracovaní kritérií pre výšku osobných príplatkov.

3. Hospodársko-ekonomický  úsek

Organizačná štruktúra zamestnancov hospodársko-ekonomického úseku :

1.	riaditeľka ZŠ,
2.	tajomníčka  
3.	ekonómka,
4.	referentka pre PAM, 
5.	školník, 
6.	upratovačky ,
7.	vrátnik

       

Čl. 6
Zamestnanci školy – práva, povinnosti, zodpovednosť

A. Povinnosti zamestnancov  podľa § 81 Zákonníka práce:  
1. pracovať zodpovedne a riadne, plniť pokyny nadriadených vydané v súlade s právnymi predpismi; nadriadeným je aj predstavený podľa osobitného predpisu,
2. byť na pracovisku na začiatku pracovného času, využívať pracovný čas na prácu a odchádzať z neho až po skončení pracovného času,
3. dodržiavať právne predpisy a ostatné predpisy vzťahujúce sa na prácu ním vykonávanú, ak bol s nimi riadne oboznámený,
4. v období, v ktorom má podľa osobitného predpisu nárok na náhradu príjmu pri dočasnej pracovnej neschopnosti, dodržiavať liečebný režim určený ošetrujúcim lekárom,
5. hospodáriť riadne s prostriedkami, ktoré mu zveril zamestnávateľ, a chrániť jeho majetok pred poškodením, stratou, zničením a zneužitím a nekonať v rozpore s oprávnenými záujmami zamestnávateľa,
6. zachovávať mlčanlivosť o skutočnostiach, o ktorých sa dozvedel pri výkone zamestnania a ktoré v záujme zamestnávateľa nemožno oznamovať iným osobám.

B. Okrem povinností uvedených v bode A je zamestnanec pri výkone práce vo verejnom záujme povinný konať v súlade s verejným záujmom a plniť všetky povinnosti ustanovené v § 8 ods. 1) zákona č. 552/2003 Z. z.
1. dodržiavať Ústavu Slovenskej republiky, ústavné zákony, zákony, ostatné všeobecne záväzné právne predpisy a vnútorné predpisy a uplatňovať ich podľa svojho najlepšieho vedomia a svedomia, rešpektovať a chrániť ľudskú dôstojnosť a ľudské práva,
2. konať a rozhodovať nestranne a zdržať sa pri výkone práce vo verejnom záujme všetkého, čo by mohlo ohroziť dôveru v nestrannosť a objektívnosť konania a rozhodovania,
3. zachovávať mlčanlivosť o skutočnostiach, o ktorých sa dozvedel pri výkone práce vo verejnom záujme a ktoré v záujme zamestnávateľa nemožno oznamovať iným osobám, a to aj po skončení pracovného pomeru; to neplatí, ak ho tejto povinnosti zbavil štatutárny orgán alebo ním poverený vedúci zamestnanec, ak osobitný predpis  neustanovuje inak,
4. zdržať sa konania, ktoré by mohlo viesť k rozporu záujmov,
5. nezneužívať informácie nadobudnuté v súvislosti a pri vykonávaní zamestnania vo vlastný prospech alebo v prospech blízkych osôb alebo iných fyzických osôb alebo právnických osôb; táto povinnosť platí aj po skončení pracovného pomeru,
6. zdržať sa konania, z ktorého vyplývajú neoprávnené prísľuby alebo záväzky zaväzujúce zamestnávateľa,
7. zabezpečiť hospodárne a účelné spravovanie a využívanie finančných zdrojov a zariadení, ktoré boli zamestnancovi zverené,
8. oznámiť nadriadenému vedúcemu zamestnancovi, prípadne orgánu činnému v trestnom konaní stratu alebo poškodenie majetku vo vlastníctve alebo v správe zamestnávateľa,
9. oznámiť zamestnávateľovi, že bol právoplatne odsúdený za úmyselný trestný čin alebo že bol pozbavený spôsobilosti na právne úkony, alebo že jeho spôsobilosť na právne úkony bola obmedzená.

C. Povinnosti pedagogického zamestnanca podľa § 5 ods. 2 zákona č. 317/2009 Z. z.
1.	chrániť a rešpektovať práva dieťaťa a jeho zákonného zástupcu,
2.	zachovávať mlčanlivosť a chrániť pred zneužitím osobné údaje, informácie o zdravotnom stave detí, žiakov a poslucháčov, a výsledky psychologických vyšetrení, s ktorými prišiel do styku, 
3.	rešpektovať individuálne výchovno-vzdelávacie potreby dieťaťa s ohľadom na ich osobné schopnosti a možnosti, sociálne a kultúrne zázemie, 
4.	podieľať sa na vypracúvaní a vedení pedagogickej dokumentácie  a inej dokumentácie ustanovenej osobitným predpisom,  
5.	usmerňovať a objektívne hodnotiť prácu dieťaťa, 
6.	pripravovať sa na výkon priamej výchovno-vzdelávacej činnosti alebo na výkon odbornej činnosti,
7.	podieľať sa na tvorbe a uskutočňovaní výchovného programu,
8.	udržiavať  a rozvíjať svoje profesijné kompetencie prostredníctvom kontinuálneho vzdelávania alebo sebavzdelávania,
9.	vykonávať pedagogickú alebo odbornú činnosť v súlade s aktuálnymi vedeckými poznatkami, hodnotami a cieľmi školského výchovného programu,
10.	poskytovať dieťaťu, alebo ich  zákonnému zástupcovi poradenstvo alebo odbornú pomoc spojenú s výchovou a vzdelávaním, pravidelne informovať zákonného zástupcu o priebehu a výsledkoch výchovy a vzdelávania, ktoré sa ho týkajú, v rozsahu  ustanovenom osobitným predpisom. 

Čl. 6
Orgán školskej samosprávy a jeho pôsobnosť
Rada školy
1.	Rada školy je iniciatívny a poradný samosprávny orgán podľa zákona č. 596/2003  o štátnej správe v školstve  a školskej samospráve, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov školy v oblasti výchovy a vzdelávania. Plní funkciu verejnej kontroly, posudzuje a vyjadruje sa k činnosti školy.

2.	Rada školy:
a)	uskutočňuje výberové konanie na vymenovanie riaditeľa školy podľa osobitného predpisu,
b)	navrhuje na základe výberového konania kandidáta na vymenovanie do funkcie riaditeľa,
c)	predkladá návrh na odvolanie riaditeľa alebo sa vyjadruje k návrhu na odvolanie riaditeľa; návrh na odvolanie riaditeľa predkladá vždy s odôvodnením,
d)	vyjadruje sa ku koncepčným zámerom rozvoja školy, k návrhu na zrušenie školy a ku skutočnostiam podľa osobitného zákona.

3.	Rada školy je schopná uznášať sa, ak je na jej zasadnutí prítomná nadpolovičná väčšina všetkých členov. Na platné uznesenie rady školy je potrebný nadpolovičný počet hlasov prítomných členov rady. Na platné uznesenie rady školy vo veci vymenovania, odvolania alebo potvrdenia riaditeľa vo funkcii je potrebný nadpolovičný počet hlasov všetkých členov rady. Zasadnutie rady školy je verejné, ak rada školy dvojtretinovou väčšinou hlasov všetkých členov nerozhodne inak.

4.	Náklady na činnosť rady školy sa uhrádzajú z rozpočtu školy.

5.	Rada školy sa skladá z  11 členov. Za ustanovenie rady školy zodpovedá zriaďovateľ. Funkčné obdobie rady školy je štyri roky.

6.	Členom rady školy je: 
a)	2 zvolení  zástupcovia pedagogických zamestnancov základnej školy
           
b)	1 zvolený zástupca ostatných zamestnancov  školy    
c)	4 zvolení zástupcovia   rodičov základnej školy
d)	4 delegovaní zástupcovia zriaďovateľa

7.	Členstvo v školskej rade zaniká: 
a)	uplynutím funkčného obdobia,
b)	vzdaním sa členstva,
c)	ak vzniknú dôvody na zánik členstva podľa osobitného predpisu,
d)	ak zástupca pedagogických zamestnancov alebo nepedagogických zamestnancov školy prestane byť zamestnancom školy,
e)	ak dieťa zvoleného zástupcu rodičov prestane byť žiakom školy,
f)	odvolaním zvoleného člena,
g)	odvolaním člena, ktorý je zástupcom obecného zastupiteľstva alebo iného subjektu, ktorý ho do rady školy delegoval,
h)	obmedzením alebo pozbavením člena spôsobilosti na právne úkony,
i)	smrťou člena alebo jeho vyhlásením za mŕtveho.

8.	Členstvo v rade školy sa pozastavuje dňom doručenia prihlášky člena alebo jemu blízkej osoby do výberového konania na funkciu riaditeľa školy, pričom členstvo sa pozastavuje až do skončenia výberového konania.
Čl.7 
Záverečné ustanovenia

1.	Tento organizačných poriadok je záväzný pre všetkých zamestnancov ZŠ.  
2.	Súčasťou organizačného poriadku je organizačná schéma školy podľa nadriadenosti a podriadenosti zamestnancov (príloha č.1) a organizačná štruktúra školy podľa počtu zamestnancov a podľa úväzkov zamestnancov  (príloha č.2). 
3.	Súčasťou organizačného poriadku je štruktúra kariérových pozícií v zmysle § 32 ods. 3 zákona č. 317/2009 Z. z. (príloha č.3).
4.	Vedúci zamestnanci ZŠ sú povinní oboznámiť s obsahom organizačného poriadku ZŠ všetkých podriadených zamestnancov.
5.	Zmeny a doplnky k organizačnému poriadku vydáva výlučne riaditeľka ZŠ. 

Čl. 8
Účinnosť
Tento organizačný poriadok  nadobúda účinnosť dňom 01. 10. 2014 a týmto dňom stráca účinnosť organizačný poriadok zo dňa 24. 11. 2008. 

V Bratislave, 12. septembra 2014
  	    Mgr. Daniela Ďurkovská
          		   riaditeľka školy